LekkeSlaap - Ontmoet die Span
Jurgens Liebenberg Hoof van Kliëntediens
Hoof van Kliëntediens
Jurgens is mal oor rekenaarspeletjies en motorfietse. Sy passie vir kliëntediens word net geëwenaar deur sy passie vir spoed – om die waarheid te sê is hy eintlik bietjie van 'n spoedvraat! Naweke verken hy bergpasse met sy ysterperd en kuier hy saam met sy vriende om die braaivleisvuur. Sy strewe na sukses noop hom om soggens baie vroeg by die werk te wees.
Anges Kastoor Spanleier: Besprekings
Anges is in Vredenburg gebore en het in Malmesbury grootgeword en gematrikuleer. Ná skool het hy menslike hulpbronbestuur, klankingenieurswese, produksiebestuur, aanbieding, verkope en bemarking gestudeer. Hy het vir 10 jaar as aanbieder en produksie-ingenieur in die radio-bedryf vir Radio West Coast, sowel as Sunshine Radio, gewerk. Gedurende sy vrye tyd is hy 'n platejoggie, seremoniemeester en organiseer hy geleenthede vir die plaaslike gemeenskap in die Weskus. Sy passie is meestal musiek en om ander te help waar hy kan.
Chanel Schönfeldt Spanleier: Besprekings
Chanel se hart klop warm vir Kaapstad en sy hou van die see, kosmaak, braai en om tyd saam met haar familie te deur te bring. Dié sosiale vlinder geniet haar werk en is mal oor die LekkeSlaap-span. Haar droom is om eendag die wêreld vol te reis met haar man en dogtertjie, maar haar hart en siel sal altyd in die Kaap bly.
Johane Van Eeden Spanleier: Besprekings
Johané is baie lief vir die natuur en haar familie, daar is niks beter as om 'n naweek om die swembad te braai saam met familie en vriende nie. Sy is dol oor mense en herken mense se individuele behoeftes baie goed. Sy sal graag eendag meer van die wêreld wil sien, alhoewel haar hart altyd hier in Suid-Afrika sal bly.
Tanya Harris Spanleier: Besprekings
Tanya het al redelik baie getoer, maar haar hart het net een tuiste, en dis net hier in Suid-Afrika – verkieslik op die strand saam met haar man en haar kind terwyl hulle die warm sonstrale geniet.
Thandeka Qangule Spanleier: Besprekings
Thandeka is 'n ywerige leser en vooruitstrewende blog-skrywer. Sy is baie passievol oor mense en sy lag baie graag.
Abigail Le Roux Besprekings
Wie is Abby? Sy is 'n rugsakreisiger, want sy trek na waar die lewe haar lei en ek laat heer deur niks keer nie. Sy proe hier en proe daar, maar haar plek in 'n kombuis kan nie gevul word nie. Bak en brou is haar gunsteling. Sy is verlief op die buitelewe, veral kamp, voetslaan en buitelug-sport. Abby wou nog altyd deel wees van aksie-krieketspan, maar dit lyk nie asof hulle is gereed vir haar is nie. Sy hou daarvan om nuwe mense te ontmoet en oor verskeie kulture te leer
Alyssa Coetzee Besprekings
Alyssa is 'n vrolike ekstrovert wat lief is vir skilder, om te gaan stap, buitelug-avonture, en om hare en grimering vir troues te doen. Sy kom van die klein dorpie Kuruman in die Noord-Kaap af waar sy matrikuleer het en daarna het sy haarkappery in Bloemfontein studeer. Alyssa glo wanneer die lewe jou suurlemoene gee, verkoop jy dit op eBay en koop eerder aarbeie.
Anina Ingham Besprekings
Anina is oorspronklik van die Vrystaat, maar is mal oor haar nuwe tuiste in die Kaap en het 'n Carpe Diem-uitkyk op die lewe. Sy is mal oor draf, tennis, en om te kuier om 'n braaivleisvuur. Sy sal ook nooit sonder musiek, haar familie of Yorkie kan lewe nie.
Anri Roux Besprekings
Anri is 'n sprankelende persoon en vir seker iemand wat jy op 'n slegte dag om jou wil hê. Sy het 'n aansteeklike persoonlikheid en sal beslis 'n glimlag op jou gesig sit. Sy het 'n passie vir mense en gee haar beste in haar werk. Sy is mal daaroor om mense te bederf en spesiaal te laat voel ─ beslis 'n kwaliteit wat 'n mens nie kan weerstaan nie. Sy hou ook baie van diere en kaas.
Bradley Swail Besprekings
Bradley het 'n sprankelende persoonlikheid en hy is mal daaroor om mense te laat glimlag. Hy is altyd stylvol uitgevat en hy is selde in 'n slegte bui. Bradley is hardwerkend en hy is passievol oor kliëntediens.
Charl Pitout Besprekings
Charl kom oorspronklik van Durban af, maar woon al langer as 10 jaar in Kaapstad. Hy is 'n buitelug-persoon en hou daarvan om te gaan stap en na musiek te luister. Reis was sy beste leerskool en sy gunsteling-stad is New York. Hy glo in die uitdrukking: "Ek het besef dat as jy die lewe liefhet, sal die lewe jou weer liefhê".
Charne Vorster Besprekings
Charné is 'n vriendelike siel en voel dat jy altyd iemand se dag 'n klein bietjie beter kan maak deur net 'n glimlag te gee en 'n helpende hand te bied. Sy is 'n natuurliefhebber, is verlief op fisiese teater en het ook 'n sagte plekkie vir diere. Sy geniet dit om tyd met haar familie en vriende deur te bring en gesels graag oor 'n koppie koffie of 'n glasie wyn. Sy dink mens moet altyd ander behandel soos wat jy self behandel wil word en glo om altyd jou beste te gee, en nog 'n bietjie meer.
Cherine Swanepoel Besprekings
Cherine kom oorspronklik van 'n baie klein dorpie Volksrust af en geniet dit vreeslik in die Kaap. Sy het 'n passie vir die natuur, vrek oor diere, en sy hou daarvan om te kamp, motorfiets te ry en vis te vang. Cherine is 'n vriendelike meisie wat graag help en altyd luister.
Chirwin Overmeyer Besprekings
Chirwin glo in 'werk hard, speel hard'. Sy gunsteling-stokperdjies sluit die gimnasium en buitelug-aktiwiteite in. Familie beteken alles vir hom omdat hulle hom motiveer en al die pad ondersteun. Sy motto is: Jy teen jouself.
Claudine Maarman Besprekings
Claudine is gebore en getoë in die Weskus, eers St. Helenabaai en later Vredenburg. Sy bring die meeste van haar tyd saam met haar seun, Caellum, deur. Sy is mal oor die buitelewe, behalwe waar slange en spinnekoppe betrokke is. Claudine is baie doelwitgedrewe en optimisties, en hoop om ten minste vyf doelwitte in die volgende 24 maande te bereik!
Dalene Petersen Besprekings
Dalene Petersen is 'n ma van twee pragtige kinders. In haar vrye tyd hou sy daarvan om 'n goeie boek te lees, tyd buite deur te bring, op die strand te gaan stap en tyd saam met haar gesin deur te bring. Haar leuse in die lewe is om altyd mense te behandel soos wat jy behandel wil word.
Daniël Schönfeldt Besprekings
Daniël kom van Noordwes af, maar is al meer as 10 jaar in die Kaap. Hy is 'n natuurliefhebber en mal oor kamp en 4x4 saam met sy vrou en kinders. Jy sal hom ook dikwels langs die braaivleisvuur kry, besig om "pappa-grappies" te vertel. In sy vrye tyd doen hy graag staal- en houtwerk. Hy het 'n passie vir kliëntediens en hy geniet sy werk baie.
Danielle Nagel Besprekings
Daniellé kom oorspronklik van die Kaap af, maar het ook op 'n plaas in Vanwyksdorp grootgeword. Sy is baie kreatief en werk nou en dan op filmstelle. Sy is 'n prostetika en sfx-grimeerkunstenaar. Sy is mal oor diere en hou daarvan om mense te leer ken, om met mense te werk en behulpsaam te wees.
Daria Williams Besprekings
Daria kom oorspronklik van die Stad van Goud af: Johannesburg, Hillbrow, maar is 'n Kapenaar in haar hart! Sy is baie lief vir nuwe mense ontmoet en nuwe uitdagings aan te durf. Daria hou van wynplase besoek, braai en om saam met vriende te kuier. Sy geniet ook van tyd tot tyd 'n goeie leesboek, maar tans kry Netflix al haar aandag.
Dominique Ferreira Besprekings
Dominique kom oorspronklik van die Kaap af. Sy is 'n liefdevolle mens wat vir haar familie leef. Sy is sonder twyfel 'n mense-mens en is altyd bereid om vir enige persoon die ekstra myl te stap. Sy glo vas in dié sê-ding: "Leef asof daar geen môre is nie, so leef jou lewe ten volle."
Elvona Tamana Besprekings
Elvona kom oorspronklik van Bethelsdorp in Port Elizabeth af, maar woon al die afgelope 16 jaar in die Kaap. Sy kom uit 'n gesin van 5 en het 'n ouer suster en jonger broer. Sy het 'n vierjarige seuntjie en is verloof aan Moses. Jy sal haar nooit vang sonder 'n glimlag op haar gesig nie. Elvona is mal oor reis, maar het ongelukkig die afgelope tyd nie baie daarvan gedoen nie. Sy is lief daarvoor om te dans en doen dit gereeld.
Gerhard Badenhorst Besprekings
Gerhard is totaal en al verlief op die Kaap se berge. Musiek, kuns en natuur is sy inspirasie. Sy motto is: 'n Brander stop nie vir 'n rots in sy pad nie.
Ingrid Hassim Besprekings
Ingrid hou van reis. Die heel mooiste uitsig wat haar hart laat bons, is die prentjie van Tafelberg deur die vliegtuigruit, die see in die dag of die skitterende liggies van haar geboortestad wat haar altyd so warm tuis verwelkom. Sy is passievol oor haar kinders, 'n goeie boek, kook, lekker koffie en sjokolade. Ingrid streef altyd na uitnemendheid en om alles en almal beter te los as wat sy dit gevind het. Haar leuse is: "Plant die goeie en die mooi sal daar uit groei".
James Steele Besprekings
James is 'n gebore en getoë Kapenaar met 'n passie om mense te help. Hy het 'n agtergrond in die gasvryheid- en restaurant-bedryf en het 'n goeie kennis van kliëntediens. Hy speel graag kitaar, neem musiek in sy vrye tyd op en reis saam met sy gesin.
Janeatha Green Besprekings
Janeatha kom oorspronklik van die Kaap af en hou daarvan tyd buite deur te bring. In haar vrye tyd lees sy graag boeke en bring sy tyd saam met haar familie en vriende duer. Sy het 'n groot liefde vir diere en is 'n mense-mens. Sy glo vas in die sê-ding: Leef net tree vir tree en waag die kans.
Jason Krieger Besprekings
Jason is oorspronklik van Johannesburg. Hy is mal oor buitemuurse aktiwiteite en om te bak en brou, hy is 'n natuurliefhebber en bring sy vrye tyd in die gimnasium deur.
Jo-Ann Du Toit Besprekings
Jo-ann geniet stap op die strand onder die maanlig, dans en bosse rooi rose ─ grappie! Sy is nie 'n aanhanger van enige van daardie dinge nie, behalwe vir die dans. Meer ernstig, sy is lief vir die buitelewe en om op verskillende avonture te gaan. Haar leuse in die lewe is: ''Moenie jou drome verklein om by jou werklikheid te pas nie, vergoot jou geloof op om by jou roeping te pas''.
Kimberley Hendricks Besprekings
Kimberley het in Malmesbury in die pragtige Swartland-distrik grootgeword. Sy is versot op haar troeteldiere, Milo, 'n Maltese poedel, en Coco, haar kat. Sy hou van lees in haar vrye tyd, is mal daaroor om te reis en is 'n selfverklaarde fynproewer.
Lee-Anne De Beer Besprekings
Lee-Anne is passievol oor Suid-Afrika! Sy hou ook daarvan om met haar vriende en familie te kuier en wandelings op die strand. Sy is mal oor piekniek hou in die Kompanjie-tuine waar sy en haar seun die voëltjies en eekhorings voer.
Liesl Terblanche Besprekings
Liesl kom oorspronklik van Centurion af en het haar nuwe tuiste in Maart 2018 in die Kaap gevind. Sy geniet haar nuwe lewe in die Kaap saam met haar man, Rudi en haar katjie, Pixel. Sy hou daarvan om foto's van die natuur te neem en lees graag 'n goeie boek. Haar grootste droom is om eendag Rusland en New York te besoek.
Lisa-Maria Botes Besprekings
Lisa is 'n natuurliefhebber en sy is mal oor aktiwiteite wat die adrenalien laat pomp. Sy geniet veral naweke saam met haar familie en vriende. Toerisme was nog altyd 'n passie van haar en sy wil veral haar eie land deurreis. Sy is 'n baie vriendelike en liefdevolle persoon en sal altyd ekstra moeite vir mense doen.
Margaretha Kasner Besprekings
Maggie is oorspronklik van die Kaap en die see is haar inspirasie. Sy is baie lief vir haar familie, haar naastes en die toerismebedryf is haar passie in die lewe. Sy probeer altyd om op haar beste te lyk. Haar slagspreuk is: mik vir die maan, al gaan jy dit mis, sal jy nogsteeds tussen die sterre beland.
Marizaan Claassen Besprekings
Marizaan hou van Oros en varkies, en haar grappies is die meeste van die tyd droog. Jy sal haar altyd naby musiek, digkuns en wyn vind. Sy geniet die winter, om alleen in die kar te sing, en om grondboontjiebotter uit die houer te eet.
Martelle Thiart Besprekings
Martelle is 'n verkenner, natuurliefhebber en 'n kultuurdier met 'n onblusbare passie vir toerisme. Haar idee van die perfekte vakansie is in die natuur of by die see. Sy bly in die Moederstad en werk saam met die lekkerste plat-op-die-aarde kollegas in die hele wêreld!
Mary Ann Phiri Besprekings
Mary is uit en uit 'n Kapenaar. Sy geniet dit vreeslik om te reis, te draf, fiets te ry, te lees en om tyd saam met haar familie en vriende deur te bring. In haar vrye tyd geniet sy dit om betrokke te raak by die gemeenskap deur deel te neem aan vrywilligersdienste. Daar is vir haar niks beter as om iemand te laat glimlag nie.
Mayleen Britz Navraagkonsultant
Morné Van Heerden Kliëntediens Kwaliteitsbeheer
Morne is gebore en getoë in Fochville en hy verkies om in die oomblik te leef ─ dit is wat belangrik is want vandag is al wat tel. Sy familie en sy troeteldiere is sy eerste prioriteit en hy help graag uit by South African Boston Terrier Rescue. Kallistenie is sy groot passie en hy kan nie 'n dag daarsonder nie.
Morne Adlem Besprekings
Morné kom oorspronklik van Vredenburg af. Hy is 'n baie vriendelike mens en hou baie daarvan om met mense te werk. Hy sal altyd die ekstra myl loop om mense te help. Morné is 'n groot rekenaarliefhebber en spandeer graag sy vrye tyd saam met vriende.
Naeema Philander Besprekings
Naeema hou van reis en as die son skyn, sal jy haar nie by die huis kry nie. Sy is 'n buitelug- lieweheersbesie en geniet dit om tyd saam met haar gesin deur te bring en 'n glimlag op ander se gesigte te sit.
Nerine Kruger Besprekings
Nerine het in Amanzimtoti grootgeword, maar die Kaap is nou al 10 jaar haar tuiste. Sy is 'n sprankelende mense-mens wat uit haar pad sal gaan om iemand te help of spesiaal te laat voel. Haar eenjarige seuntjie is haar hart se punt en sy het 'n groot liefde vir haar familie, vriende en troeteldiere. Nerine is op haar gelukkigste wanneer sy kwaliteit-tyd saam met haar familie spandeer. Sy is ook mal oor fotografie en luilekker dae in die son.
Nicole Conradie Besprekings
Nicole is in Kaapstad gebore. Sy het al in Moorreesburg, Johannesburg en Vredendal gebly, maar Kaapstad bly haar gunsteling. Sy is mal daaroor om met mense te werk. Verder geniet sy die strand, goeie films en musiek en natuurlik ook om tyd saam met familie en vriende deur te bring. Sy hou van uitdagings en is bietjie van 'n perfeksionis!
Rene Adams Besprekings
Rene is in Kaapstad gebore en getoë en gelukkig om tans aan die Atlantiese kus te woon. Sy het die beste van albei wêrelde op haar voorstoep, die oseaan en op die berge. Sy geniet die buitelewe, en daarom hou sy daarvan om naweke te mediteer, op die promenade te draf of op die verskillende staproetes te stap.
Rhona-Leigh Fredericks Navraagkonsultant
Rhona-Leigh is gebore en getoë in die pêrel van die Kaapse Wynlande, die Paarl. Sy hou daarvan om tyd saam met haar kleinding, familie en vriende deur te bring en is mal daaroor om nuwe plekke te verken. Sy hou baie van reis, natuurwandelings en lang ente stap op die strand, en is versot op sonsondergange , want sy glo dit nie saak maak hoe sleg die dag word nie, daar is altyd skoonheid aan die einde van die dag.
Rochelle Ferguson Navraagkonsultant
Rochelle is in 'n klein, stil dorpie genaamd Heidelberg gebore. Sy het na Kaapstad verhuis toe sy twee jaar oud was. Om tyd saam met familie deur te bring, is haar absolute gunsteling. Sy is 'n groot liefhebber van sport en die belangrikste is dat sy mal daaroor is om mense te help.
Roxzanne Swanson Besprekings
Roxzanne is in Kaapstad gebore en is mal oor die plek. Familie is vir haar belangrik en sy is altyd daar vir hulle. Sy hou daarvan om tyd alleen deur te bring, want dit doen haar altyd goed. Daar is niks beter as 'n stap langs die see om 'n mens ná 'n lang dag beter te laat voel nie. Sy is altyd gereed vir 'n uitdaging. Roxzanne glo alles gebeur vir 'n rede en sy leef dit uit: "Die lewe is 'n marathon, vat dit rustig".
Ruan Paxton Besprekings
Gebore in Karl Bremer om 12 sekondes na 12:00 op 1 Januarie 2000 staan Ruan bekend as die millennium-baba van die jaar 2000. Ruan is 'n baie vriendelike en behulpsame jong man. Hy streef daarna om sy beste diens te lewer en hou daarvan om met mense te werk. In sy vrye tyd hou hy daarvan om homself in die natuur te bevind, deur groen staproetes en goue strande te besoek.
Ruchell Herbert Besprekings
Ruchell is in die Noord-Kaap gebore en getoë, maar sy hou daarvan om saam met haar familie in Kaapstad te woon. Sy geniet dit om tyd saam met haar drie dogters deur te bring en om met haar hond te gaan stap.
Shamima Brett Besprekings
Shamima kom van 'n klein dorpie genaamd Gansbaai af ─ die haaihokduikhoofstad van Suid-Afrika. Mense en toerisme-ontwikkeling was nog altyd 'n passie van haar en sy wil graag dié twee en toerisme groot in haar tuisdorp kombineer. Wanneer sy nie is in die toerismewêreld verlore is nie, hou sy daarvan om my tyd saam met haar familie en vriende deur te bring of televisie-reekse te kyk. Sy word gedryf deur haar passie om te slaag in elke doel wat sy vir haarself stel.
Sune Smit Besprekings
Suné is in Musina gebore en het stadig maar seker haar pad Kaap toe gevind. Sy is baie gelukkig so naby die see saam met haar vriende en familie, maar 'n gedeelte van haar mis die bosveld, kameelperde en die naggeluide. Sy is baie vriendelik en het 'n passie vir mense.
Tanya Brand Besprekings
Tanya hou van die buitelewe, stap, kamp, motorfietsry en braai. Sy geniet dit om met mense te werk, van kulture te leer en nuwe plekke te verken. Haar se passie is om plaaslik te reis en aan heerlike disse te smul.
Theunis Nortje Besprekings
Theunis, of T.C., is in Caledon gebore, maar het in Kaapstad grootgeword. Na skool het hy Bloemfontein toe getrek en weer Kaap toe na hy sy studies voltooi het. Hy hou van sport en om deur ons mooie land te reis.
Tihan Mostert Besprekings
Tihan het in Durbanville grootgeword. Hy hou van stap, kampeer en 'n goeie burger. In sy vrye tyd hou Tihan daarvan om tyd saam met vriende deur te bring, te verken en te oefen. Sy gunsteling-aanhaling is: ''Die eenvoudige vreugde om met deernis waar te neem, openbaar baie oor onsself en die wêreld''.
Timothy Terblanche Besprekings
Timothy kom oorspronklik van Pretoria maar het groot geword hier op die Kaapse Skiereiland. Hy is mal oor die natuur en diere. Sy ideale naweek is om tent op te slaan langs die see of 'n rivier te kamp saam met sy vriende. Hy probeer ook om aktief te bly deur die branders aan te durf en rugby te speel.
Tracey Dennison Besprekings
Tracey hou van verken en om nuwe plekke te besoek. Sy het die voorreg gehad om te kon reis en in die buiteland te werk, maar sal ons beeldskone stad vir niks verruil nie. Sy het twee fantastiese kinders en geniet dit om te dans, sing en met verskillende resepte te eksperimenteer. Sy hou daarvan om met gaste en verskillende persoonlikhede te werk en glo aan 'n positiewe houding.
Tyrone Swartz Besprekings
Tyrone het 'n passie vir rugby en hy hou van die Springbokke. Hy pak die bul by die horings. Hy is 'n baie vriendelike persoon en hou daarvan om mense te help en sal altyd meer as sy plig vir sy gaste doen.
Zaakirah Khan Besprekings
Zuhancke Louw Navraagkonsultant
Kate Gibbons Hoof van Eiendomme
Hoof van Eiendomme
Met 'n passie vir mense en liefde vir reis, het sy haar plekkie hier by TravelGround gevind. As sy nie hard aan die werk is nie, kan jy haar op 'n wandelpad in Tokai-woud vind, besig om die sweet te laat tap by CrossFit of besig om kosbare tyd saam met haar man Rudy, seun Stanley, haar honde Bella en Busta, haar familie en vriende deur te bring. Sy is mal oor dekor en ontwerp en hou daarvan om by te hou met al die moderne neigings.
Jean-Pierre Da Fonseca Spanleier: Verkoopspan
JP is 'n groot voetbal-aanhanger, maar hy geniet eintlik alle sportsoorte. Hy is lief daarvoor om te reis, tyd saam met sy familie en vriende deur te bring ─ en sy gunsteling is natuurlik 'n lekker braai!
Kristin Adams Spanleier: Eiendomsbystandspan
Kirstin is baie lief vir kuns, veral fotografie. Dié kunsvorm laat haar toe om pragtige foto's te neem en uitdrukking te gee aan haar wêreldbeskouing. Sy geniet dit ook om tyd in die buitelug deur te bring en nuwe mense te ontmoet. Sy het 'n groot passie vir kos, veral braaivleis! Kirstin wil graag eendag haar sakke pak en Suid-Amerika gaan verken.
Llewellyn Williams Spanleier: Aansluitingspan
Llewellyn is 'n wêreldburger. Kaapstad is sy tuiste en die wêreld is sy speelgrond. Hy is gaande oor lekker kos en rondreis.
Carlynne Aspeling Eiendomsbystandkonsultant
Carlynne is 'n natuurliefhebber met 'n groot liefde vir diere en bewaring, en het al baie as 'n geregistreerde toergids in Suider-Afrika gereis. Sy is 'n ekstrovert en bring graag tyd saam met haar familie en vriende deur.
Christie Durant Aansluitingskonsultant
Christie kom eintlik van Durban af, maar het die afgelope 9 jaar in Londen tuisgegaan. Daar het sy die geleentheid gehad om Europa te deurreis en ander dele van die wêreld te verken. Sy is mal daaroor om nuwe plekke te besoek, op die strand te ontspan, musiek te luister, te lees en enigiets kreatief aan te pak.
Courtney Davis Eiendomsbystandkonsultant
Courtney sien haarself as gaaf en entoesiasties. Haar passies sluit dans, joga en gesonde kos in. Haar vriende en familie is vir haar baie belangrik en sy glo dat as ons almal elke maand 'n klein bietjie liefdadigheidswerk doen, die wêreld 'n beter plek sal wees.
Dianke Endrich Aansluitingskonsultant
Dianke kom al die pad van Vredenburg af, en het ook vir 'n rukkie in Gansbaai gewoon. Sy hou van teken, is altyd op soek na 'n nuwe avontuur en is mal oor die buitelewe, rekenaarspeletjies, lees en fietsry. Braai, poetse bak en tyd saam met haar familie is heel bo aan haar lysie.
Gerry Van Wyk Nuwe Instansies
Gerry kom oorspronklik van Kaapstad af en is 'n ywerige musikant, kreatiewe gees, sportfanatikus en grafiese ontwerp-entoesias. Sy lewe draai om sy pragtige vrou en hul twee superhelde wat seker maak dat hy daagliks 'n kampioenwegkruipertjie-speler is. Hy glo ook dat pynappel op pizza hoort.
Ilana de Beer Eiendomsbystandkonsultant
Ilana is 'n vernuwende, kreatiewe denker. Sy is lief vir alles wat kunstig is en spandeer die meeste van haar vrye-tyd skeppend, aan die reis of besig om musiek te luister. Sy streef daarna om die mense om haar se beste eienskappe te laat blom.
Junior Kitching Eiendomsbystandkonsultant
Junior is 'n vurige mens met baie energie. Hy stap altyd die ekstra myl met 'n groot glimlag en is gaande daaroor om geselsies aan te knoop. Hy is oorspronklik van 'n klein dorpie langs die Weskus en, kenmerkend van dié geweste se mense, is hy plat op die aarde en maklik om mee oor die weg te kom.
Katie Cowan Aansluitingskonsultant
Katie geniet dit om nuwe plekke te verken en sy het al wyd en syd deur Afrika en ander dele van die wêreld getoer. In haar vrye tyd hou sy daarvan om te lees, TV te kyk of om tyd saam met haar drie honde deur te bring. Sy is ook 'n gekwalifiseerde veldgids wat graag buite in die bos baljaar.
Lance Albertyn Verkoopskonsultant
Lance is 'n ekstrovert en fokus graag op selfverbetering. Sy stokperdjies sluit fiksheid en sport in en in sy vrye tyd DJ hy. Lance is ook 'n trotse Liverpool Football Club-ondersteuner. Sy belangrikste prioriteit is sy ongelooflike gesin, die dames in sy lewe, sy twee dogters en sy pragtige vrou, wat hom daagliks inspireer.
Ludwig Endrich Verkoopskonsultant
Ludwig is in Namibië gebore, maar het in Velddrif grootgeword. Hy is lief vir die buitelewe en is 'n groot ondersteuner van krieket en rugby. Hy speel graag gholf en is 'n ware mense-mens wat dit geniet om saam met sy vriende te braai. Ludwig is baie vriendelik en plat-op-die-aarde en doen altyd ekstra moeite om mense te help of 'n hand by te sit. Sy slagspreuk is "Hakuna Matata" en hy streef om elke dag ten volle te geniet.
Monica De Gouveia Aansluitingskonsultant
Monica is 'n passievolle en positiewe mens wat elke dag daarna streef om haarself te verbeter. Sy is mal oor die buitelewe, maar hou ook daarvan om binne te ontspan - veral wanneer dit by inkopies kom! Sy probeer om soveel as moontlik saam met haar vriende en familie te kuier. Sy het vir 2 jaar in Londen gewoon en dit het haar laat besef dat Suid-Afrika maar altyd haar ware tuiste sal bly.
Nicol Klopper Eiendomsbystandkonsultant
Nicol het in Bloemfontein grootgeword en hy het ook BCom-Bemarking hier studeer. Hy is 'n energieke persoon wat hou van boks, kitaarspeel en reis. Hy is 'n hondeliefhebber en probeer tans sy hond leer om branderplank te ry. Sy lewensleuse is: "Vergeet die lemoene en trek aan jou skoene".
Nicole Lawrence Eiendomsbystandkonsultant
Op 28 is sy vol teenstrydighede. Sy is 'n kreatiewe mens en 'n bietjie vreemd ─ 'n regte verkleurmannetjie.
Nusrat Parker Eiendomsbystandkonsultant
Nusrat kom oorspronklik van die Paarl af en is mal oor lees, skryf, musiek, kuns en die buitelewe. Sy hou van lekke lag, goeie kos en hou self daarvan om agter die kospotte te boer. Sy bestee graag tyd saam met haar naastes, geniet 'n goeie film en is mal oor diere.
Sunelle Olivier Eiendomsbystandkonsultant
Sunelle kom oorspronklik van Velddrif af en het al vantevore in die gasvryheidsbedryf gewerk, onder andere by BON Hotels en Village n Life Trading by die Farmhouse Hotel. Sy is mal daaroor om met mense te werk en geniet dit vreeslik om tyd saam met haar familie en vriende deur te bring. Somersdae op die strand is van haar gunstelinge en haar positiewe houding is aansteeklik.
Finansies & Rekeninge
Frans-Hendrick Joubert Hoof van Finansies
Hoof van Finansies
Frans is 'n entrepreneur in sy hart, 'n boontjieteller in die dag en 'n musikant in die nag. Hy het 'n passie vir tegnologiese maatskappye wat hoë groei toon en hou daarvan om hulle te help om daardie potensiaal net verder te ontgin. Hy hou ook daarvan om te reis, is 'n voëlkyk en kan 'n goeie glas van Stellenbosch se rooiwyn waardeer terwyl hy gehaltetyd saam met sy vrou, familie en vriende deurbring.
Lizl Fortuin Hoof van Rekeninge
Hoof van Rekeninge
Lizl het meer as 10 jaar se ervaring in administrasie en finansies en geniet dit baie om saam met mense te werk om maniere te vind om die lewe makliker te maak.
Chantell Vaughan Assistent: Rekeninge
Chantell is passievol oor die toerismebedryf en oor haar werk. Sy geniet dit baie om te toer, nuwe plekke te verken, te lees en is mal oor kosmaak (wanneer sy tyd kry daarvoor).
Chrystal Anthony Senior Rekenmeester
Chrystal is oorspronklik van Robertson ─ die wynvallei. Sy het aan die Noordwes Universiteit in Potchefstroom studeer, wat tot haar Afrikaanse kultuur bygedra het. Sy is mal oor alles wat blomme aangaan en geniet dit om tyd saam met vriende en familie deur te bring.
Faiza Saliem Skuldinvorderingskonsultant
Faiza is in Kaapstad gebore en het in 'n vissersdorpie met die naam Kalkbaai grootgeword. Sy het 'n passie vir die reisbedryf en het al vier lande in Europa besoek. Sy hou van die see, 'n goeie boek en om tyd saam met geliefdes deur te bring.
Janine Swart Assistent: Rekeninge
Janine het 'n groot avontuurlus, maar bevind haar ook graag voor 'n goeie boek of lekker bord seekos. Wanneer sy nie saam met haar hond "Teddy" gaan stap nie, kuier sy om 'n swembad of braaivleisvuur.
Tina Sardo Boekhouer
Tina is deel van die rekeningdepartement en is versot op enigiets wat wiskunde en nommers betref. Enige vrye-tyd spandeer sy saam met vriende en familie en is mal oor die buitelewe.
Charné Opperman Menslike Hulpbronne Bestuurder
Marosane Hutchinson Persoonlike Assistent & Kantoorbestuurder
Persoonlike Assistent & Kantoorbestuurder
Marosane is a mamma van 2 pragtige en besige seuntjies. Sy geniet die eenvoudige dinge in die lewe soos om tyd met haar gesin te spandeer, 'n goeie glas wyn, lekker kos wat eenvoudig voorberei is, 'n goeie koppie koffie en enige iets wat kaneel bevat. Sy het ook 'n passie vir reis en vliegwese.
Princess Balasana Kantoor Opsigter
Princess is 'n integrale deel van die TravelGround- en LekkeSlaap-span. Sy maak seker dat die kantoor ten alle tye skoon en netjies is. Sy stel uiters belang in elke personeellid en is dikwels deel van die geselsies tydens middagete. Jy sal haar altyd sien glimlag en vir haar is niks is ooit te veel gevra nie.
Vivian Wessel Kantoor Opsigter
Vivian kom oorspronklik van Alice in die Oos-Kaap, maar woon al die afgelope 8 jaar in Kaapstad. Sy het in Junie by LekkeSlaap aangesluit en is in Augustus voltyds aangestel. Vivian het 2 pragtige kinders, 'n 8- en 22-jarige. Sy is mal oor 'n lekke Suid-Afrikaanse braai, sing en bring graag tyd by die kerk deur.
Yoliswa Takatshanana Kantoor Opsigter
Yoliswa is 'n waardevolle lid van die TravelGround- en LekkeSlaap-span. As 'n ma is dit vir haar baie maklik om te sorg vir die personeel van meer as 50; sy deel graag 'n grappie en is altyd reg om te hoor wat die personeel die naweek aangevang het, maar sy is ook gou om jou op jou plek te sit as jy met haar werk probeer inmeng.
Bemarking & Inhoud
Gerriline Fouche Hoof van Bemarking
Gerriline kom oorspronklik van Vredendal af, maar woon nou in Bloubergstrand. Sy het BA Regte aan die Universiteit Stellenbosch gestudeer, waar die Afrikaans en Nederlands Departement haar 'n passie vir die Afrikaanse taal, letterkunde en kultuur gegee het. Nadat sy 'n honneursgraad in Afrikaans en Nederlands in 2017 voltooi het, het Gerriline totsiens gesê vir haar studentelewe in die Kaapse Wynlande en dit vir die Moederstad se nuwe uitdagings verruil.
Adriëtte Le Roux Spanleier: Inhoudskoördineerder
Adriëtte is 'n ou siel. Haar vriende en familie lê haar naby die hart. Sy kan nie verby 'n hond of kat loop sonder om 'n geselsie aan te knoop nie. Verf en kook is net twee van verskeie stokperdjies en sy werk graag in die tuin tot die sterre uitkom. Na 'n kort rukkie in die onderwys en die uitgewerswese het sy by die span aangesluit sodat sy meer kreatief kon wees en omdat sy daarvan hou om plaaslik te reis. As taalliefhebber glo sy dat jy altyd 'n lelike ding op 'n mooi manier kan sê en dat elke persoon wat ons ontmoet vir ons iets kan leer ─ as ons net die moeite doen om te vra.
Daniëlle Terblanche Spanleier: Administrasie
Bea Lingenfelder Taalpraktisyn & Kopieskrywer
Taalpraktisyn & Kopieskrywer
Na hoërskool, waar Bea se passie vir kreatiewe skryfwerk begin blom het, het sy haar Honneursgraad in Joernalistiek by Stellenbosch voltooi en sedertdien het haar liefde vir tale, fotografie en goeie koffie aanhou groei. Sy moet elke hond wat sy raakloop 'n kopvryfie gee en droom om eendag 'n sonhuisie by die see te hê.
Janke Van Schalkwyk Taalpraktisyn
Lisa Croeser Taalpraktisyn & Kopieskrywer
Mika Stanvliet Taalpraktisyn
Mika is 'n kreatiewe en spontane individu. Sy skep behae in woorde, katte, boeke en tee en sê moeilik nee vir 'n goeie glas rooiwyn. Mika is selfstandig en hardwerkend, tog het sy 'n vrolike kant wat hard en vals sing, rondvroetel in haar tuintjie en graag bordspeletjies speel. Sy is ook 'n ywerige versamelaar van ligblou kombuisware wat pas by haar handgeverfde yskas en retro-broodrooster.
Nanje Lourens Taalpraktisyn & Kopieskrywer
Nina Fouché Taalpraktisyn & Kopieskrywer
Willemien Olivier Taalpraktisyn
Willemien het in die Vrystaat grootgeword en haar Honneurs in Vertaling voltooi nadat sy deur Korea, China, Mongolië en 'n paar ander breedtegrade gereis het. Buiten haar liefde vir reis, spandeer sy die meeste van haar vryetyd met haar gesin. Tuinmaak en haar "rooskinders", soos sy hulle noem, is nóg een van haar voorliefdes.
Produk & Ingenieurswese
Bilal Mirza Hoof van Ingenieurswese
Hoof van Ingenieurswese
Bilal is van 'n dorpie naby die Okavango Delta in Botswana afkomstig. Hy het Kaap toe gekom om 'n ingenieur te word. Bilal geniet geskiedenis-boeke en biografieë en hy is ook baie geïnteresseerd in artikels oor die nuutste tegnologie. Hy hou van lekker kos, tegnologie en beweer dat hy Batman is!
Federico Lorenzi DevOps-ingenieur
Frederico is 'n regte pop-kultuur Ninja. Verder is hy mal daaroor om te reis. Hy is gaande oor musiek en sosiale media.
Ian Whelan QA-ingenieur
Ian is 'n groot sportentoesias ─ Manchester United, Ferrari Formula 1 en die Stormers is van sy gunstelingspanne. Hy geniet dit om plaaslik en oorsee te reis en hy ag die soeke na nuwe wynplase en die perfekte, geurige hoendervlerkie 'n persoonlike passieprojek. Hy is gebore en getoë in die Kaap en versamel tatoes. Ian is gelukkig getroud en het ook twee liewe worshonde.
Ian Grant Sagteware-ingenieur
Ian is 'n ywerige tegnologie-entoesias wat baie van sy vrye tyd gebruik om op hoogte van die nuutste selfbestuurmotors, masjienleer en slimhuis-tegnologie te bly. As ingenieur hou hy daarvan om dinge uitmekaar te haal om uit te vind hoe dit werk, ongeag of hy dit weer aanmekaar kan sit. In sy vrye tyd hou hy daarvan om 'n boek te lees, te dans of 'n glasie rooiwyn te geniet.
Kelsey Hilton Sagteware-ingenieur
Kelsey is in Kaapstad gebore en het in Kaapstad en Johannesburg grootgeword. Sy is lief vir diere (letterlik almal van hulle) en sal nie 'n geleentheid misloop om saam met haar honde in die son te gaan stap nie. 'n Dag wat saam met vriende en familie deurgebring word, is 'n goeie dag. Sy het ingenieurswese gestudeer, maar het besluit sy het 'n nuwe uitdaging nodig en die ontwikkelaarslewe gekies (en is sover mal daaroor!).
Lara Aras Sagteware-ingenieur
Lara is in Turkye gebore en het in Kaapstad grootgeword. Sy het haar studies in Sosio-informatika en Inligtingstelselbestuur aan die Universiteit Stellenbosch voltooi. Sy staan nie vir 'n uitdaging terug nie en is mal daaroor om ingewikkelde probleme by die werk op te los. Buiten werk hou sy daarvan om in die kombuis te eksperimenteer, om na haar vetplantversameling om te sien en om tyd saam met diere deur te bring.
Lucia Daly Sagteware-ingenieur
Lucia het in die hartjie van die Kaap grootgeword. Sy het by Hoërskool Jan Van Riebeeck matrikuleer en haar studies in Rekenaarwetenskap en Inligtingstelsels by die Universiteit van Stellenbosch voltooi. Sy is passievol oor die bou en ontwerp van toepassings wat fokus op die optimalisering van die gebruiker se ervaring. In haar vrye tyd is sy besig om haar huisplante na te maak, Spotify-speellyste op te stel en tyd saam met haar vriende en familie deur te bring. Terwyl sy haar tegniese vaardighede verskerp, hoop sy om een dag 'n span te lei en 'n produk te ontwerp wat mense se lewens verryk.
Lucy Lloyd Sagteware-ingenieur
Lucy het die gange van akademia geruil vir rekenaarprogrammering nadat sy geleer het hoeveel plesier goeie, skoon rekenaarkodering haar verskaf. Buite werkstyd spandeer sy tyd in die tuin (sonder veel sukses), snuffel agter kosbare antiekeware in winkels aan en probeer haar dogter sover kry om nie haar katte te pla nie.
Martin Smit Sagteware-ingenieur
Martin is in Centurion gebore, maar het die meeste van sy skooldae in Durbanville deurgebring. Nadat hy Sosio-Informatika aan die Universiteit van Stellenbosch studeer het, het hy by van die grootste aanlyn-ondernemings in Johannesburg gaan werk. Dis waar hy ontdek het hoe opwindend dit is om aspirant kliënte te kry om "add to cart" te kliek deur die gebruikerservaring van 'n webtuiste te verbeter. Na 3 jaar in die bedrywige Goudstad is hy bly om terug te wees in die mooie Moederstad, waar "môre" nog as "nog 'n dag" gedefinieer word. Hy en sy meisie is die trotste eienaars van Phantom ('n swart kat) en Lilly ('n Yorkie). Martin hou van rekenaarspeletjies, wynproe, en lekker kuiers om die braaivleisvuur saam met sy vriende.
Max Van der Merwe Sagteware-ingenieur
Max het 'n passie vir tegnologie, musiek en velddraf. In sy vrye tyd sal jy hom op 'n berg, by 'n konsert, of by 'n wynproe saam met vriende vind.
Robyn Wright Sagteware-ingenieur
Stephen Temple Sagteware-ingenieur
Stephen het in Kaapstad grootgeword en hoop om die res van sy lewe hier deur te bring! Hy het 'n besigheidsgraad in rekenaarwetenskap en statistiek aan die Universiteit van Kaapstad studeer en het pas in die "grootmenswêreld" begin werk. Hy is mal oor reis, of hy nou Suid-Afrika of die res van die wêreld verken. Sy ander stokperdjies sluit wildfotografie, enige sport (speel en kyk) en lees in.
Jonathan Womersley Direkteur
Jonathan is 'n ywerige entrepreneur met 'n agtergrond in die kommersiële en ingenieursbedryf. Hy is mal daaroor om vir hierdie ongelooflike lekke besigheid te werk!
Marcel Van De Ghinste Direkteur
Marcel is mal oor internet-bemarking, UI en omsetting. Hy hou baie daarvan om by so hoogs-groeiende besigheid te werk. Hy is lief vir vakansies en bowenal is hy lief vir sy gesin.